gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3774, del 19-06-2000 (2000/5002)

RESOLUCIÓ de 12 de juny de 2000, del director general per a la Prestació Farmacèutica, per la qual admet a tràmit la sol·licitud formulada per l'alcalde de barri del Saler, per a l'autorització d'una farmaciola permanent en el nucli de població del Saler (València).
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3774

Data del DOGV
:   19-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/5002


Organisme emissor
:   Conselleria de Sanitat

Tipus de document
:   Resolució

RESOLUCIÓ de 12 de juny de 2000, del director general per a la Prestació Farmacèutica, per la qual admet a tràmit la sol·licitud formulada per l'alcalde de barri del Saler, per a l'autorització d'una farmaciola permanent en el nucli de població del Saler (València). [2000/M5002]
  
Vista la sol·licitud formulada per l'alcalde de barri del Saler (València), per a l'autorització d'una farmaciola permanent en el nucli de població del Saler (València).
  
Atés que la població censada en el nucli és de 1.345 habitants, i que, a més, en la zona hi ha 782 places d'allotjament hoteler, 957 places de càmping i 121 apartaments turístics.
  
Atés que es compleix el que preveu l'article 1 de l'Ordre d'1 de juny de 2000, de la Conselleria de Sanitat, que regula les farmacioles farmacèutiques de la Comunitat Valenciana, i d'acord amb el que estableixen l'article 6 i la disposició transitòria segona d'aquesta ordre, resolc admetre a tràmit la sol·licitud amb les indicacions següents:
  
- L'Ajuntament de València no ofereix cap local.
  
- El mínim d'assistència és de 30 hores setmanals d'atenció al públic.
  
- Els farmacèutics titulars d'oficines de farmàcia obertes al públic al municipi de València interessats en l'adjudicació de la farmaciola hauran de presentar en el termini d'un mes, comptador des de l'endemà de la present publicació, la instància, segons el model establit en l'annex de l'Ordre d'1 de juny de 2000 de la Conselleria de Sanitat, amb la documentació que indica aquesta ordre.
  
La presentació de sol·licituds es podrà fer en el Registre General de la Conselleria de Sanitat, carrer del Misser Mascó, 31, de València, o de qualsevol de les maneres que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.
Diari Oficial de la Generalitat Valenciana


Sumari del DOGV 3717, del 27-03-2000 (2000/1769)

RESOLUCIÓ de 16 de desembre de 1999, de la Universitat Politècnica de València, per la qual es nomena el senyor José Vicente Busquets Mataix professor titular d'universitat de l'àrea de coneixement Projectes Arquitectura i Tecnologia de Computadores, adscrita al Departament d'Informàtica de Sistemes i Computadores.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3717

Data del DOGV
:   27-03-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/1769


Organisme emissor
:   Universitat Politècnica de València

Tipus de document
:   Resolució

RESOLUCIÓ de 16 de desembre de 1999, de la Universitat Politècnica de València, per la qual es nomena el senyor José Vicente Busquets Mataix professor titular d'universitat de l'àrea de coneixement Projectes Arquitectura i Tecnologia de Computadores, adscrita al Departament d'Informàtica de Sistemes i Computadores. [2000/Q1769]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 5 de febrer de 1999, d'aquesta Universitat, lloc número 20/1999, codi 1800, Boletín Oficial del Estado de 9 de març de 1999, i presentada per part de la persona interessada la documentació a què fa referència el punt 10 de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i totes les altres disposicions que la despleguen, ha resolt:
  
Nomenar el senyor José Vicente Busquets Mataix, amb document nacional d'identitat número 70004512, professor titular d'universitat de la Universitat Politècnica de València, de l'àrea de coneixement Projectes Arquitectura i Tecnologia de Computadores, adscrita al Departament d'Informàtica de Sistemes i Computadores.
  
València, 16 de desembre de 1999.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3680, del 03-02-2000 (2000/791)

CORRECCIÓ d’errades de la Resolució de 25 de gener de 2000, de la Direcció General de la Funció Pública, per la qual s’adjudiquen destinacions als participants en el concurs general de trasllats número 1/1999-L, per a la provisió de llocs de treball de naturalesa laboral, grup E, amb mobilitat horitzontal.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3680

Data del DOGV
:   03-02-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/791


Organisme emissor
:   Conselleria de Justícia i Administracions Públiques

Tipus de document
:   Correcció d'errades

CORRECCIÓ d'errades de la Resolució de 25 de gener de 2000, de la Direcció General de la Funció Pública, per la qual s'adjudiquen destinacions als participants en el concurs general de trasllats número 1/1999-L, per a la provisió de llocs de treball de naturalesa laboral, grup E, amb mobilitat horitzontal. [2000/791]
Diari Oficial de la Generalitat Valenciana


Sumari del DOGV 3688, del 15-02-2000 (2000/762)

Rotlle d’apel·lació número 841/1999. Cèdula de notificació.
-----------------------------------------------------------

### Dades del document

Número de DOGV
:   3688

Data del DOGV
:   15-02-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/762


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 841/1999. Cèdula de notificació. [2000/Q762]
  
La Secció Sisena de l'Audiència Provincial de València ha dictat, en el rotlle d'apel·lació número 841/1999, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 40
  
- President: Vicente Ortega Llorca
  
- Magistrades:
  
· Ana Pérez Tórtola
  
· Purificación Martorell Zulueta
  
València, 17 de gener de 2000
  
La Secció Sisena d'aquesta Audiència Provincial de València, integrada pels magistrats anotats al marge i sent-ne ponent Purificación Martorell Zulueta, ha vist aquest recurs d'apel·lació contra la sentència de 30 d'abril de 1999, actuacions de terceria de domini que se segueix pels tràmits del judici declaratiu de menor quantia, amb el número 417/1998 del Jutjat de Primera Instància número 1 de València.
  
Han sigut part en el recurs, com a apel·lant l'entitat Trainest, SL, representada per la procuradora dels tribunals Silvia López Monzó, sota la direcció lletrada de Víctor de Nalda Martínez, i com a part apel·lada la mercantil Transmina, SA, en rebel·lia, i l'Agència Estatal de l'Administració Tributària, Ministeri d'Economia i Hisenda, representada i dirigida per l'advocada Marina Durá Rivas.
  
Decisió
  
En atenció al que s'ha exposat, la Secció Sisena de l'Audiència Provincial de València, en nom del rei, i per l'autoritat conferida per la Constitució aprovada pel poble espanyol, decideix:
  
Primer
  
Desestimar el recurs d'apel·lació formulat per la representació de l'entitat Trainest, SL, contra la sentència de data de 30 d'abril de 1999, que es confirma íntegrament.
  
Segon
  
Imposar les costes de l'alçada a la part apel·lant.
  
I, quan pertoque, retorneu les actuacions originals al jutjat de procedència, amb un certificat d'aquesta sentència, perquè s'execute i es complisca.
  
Aquesta és la nostra sentència, que pronunciem, manem i firmem.
  
S'hi pot interposar recurs de cassació».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, la mercantil Transmina, SA.
Diari Oficial de la Generalitat Valenciana


Sumari del DOGV 3668, del 18-01-2000 (2000/38)

Informació pública de l’estudi de detall d’una parcel·la situada entre el carrer de València, carrer B del polígon industrial de Cotes Baixes i el carrer d’Ausiàs March.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3668

Data del DOGV
:   18-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/38


Organisme emissor
:   Ajuntament d'Alcoi

Tipus de document
:   Anunci

Informació pública de l'estudi de detall d'una parcel·la situada entre el carrer de València, carrer B del polígon industrial de Cotes Baixes i el carrer d'Ausiàs March. [2000/M38]
  
En compliment del que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa saber que aquesta alcaldia ha acordat:
  
Primer
  
Sotmetre a informació pública, mitjançant edicte publicat en un diari d'informació general editat en la Comunitat Valenciana i ?posteriorment o simultàniament- en el Diari Oficial de la Generalitat Valenciana, per un termini de 20 dies, comptadors des de l'última publicació de l'edicte, l'estudi de detall d'una parcel·la situada entre el carrer de València, carrer B del polígon industrial de Cotes Baixes i el carrer d'Ausiàs March.
  
Segon
  
Durant el període d'informació pública, es poden formular les al·legacions que convinguen als particulars segons dret i es pot consultar l'estudi de detall al Departament d'Urbanisme d'aquest ajuntament, de 09.00 a 14.00 hores, el dies hàbils d'oficina.
  
Tercer
  
Remetre avís d'aquest acord als qui consten al cadastre com a titulars de drets afectats per la tramitació de l'estudi de detall, abans de la publicació.
Diari Oficial de la Generalitat Valenciana


Sumari del DOGV 3703, del 07-03-2000 (2000/1349)

RESOLUCIÓ de 9 de febrer de 2000, de la Universitat de València, per la qual es fa pública la composició de les comissions que han de resoldre els concursos per a la provisió de places de cossos docents universitaris.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3703

Data del DOGV
:   07-03-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/1349


Organisme emissor
:   Universitat de València

Tipus de document
:   Resolució

RESOLUCIÓ de 9 de febrer de 2000, de la Universitat de València, per la qual es fa pública la composició de les comissions que han de resoldre els concursos per a la provisió de places de cossos docents universitaris. [2000/S1349]
  
De conformitat amb el que estableix el Reial Decret 1.888/1984, de 26 de setembre, modificat parcialment pel Reial Decret 1.427/1986, de 13 de juny, i una vegada designats per aquesta universitat els presidents i vocals secretaris per aquesta universitat, i celebrat el sorteig establit en l'article 6.6 de l'esmentat Reial Decret 1.888/1984, mitjançant el qual han sigut designats pel Consell d'Universitats els vocals corresponents.
  
Aquest rectorat fa pública la composició de les comissions que han de resoldre els concursos per a la provisió de places de cossos docents universitaris, convocades per resolució de la Universitat de València d'1 de juliol de 1999 (BOE de 23 de juliol de 1999), i que són les que es relacionen com a annex a aquesta resolució.
  
L'esmentada comissió s'haurà de constituir en un termini no superior a quatre mesos comptadors des de la publicació d'aquesta resolució en el Boletín Oficial del Estado.
  
Contra aquesta resolució els interessats podran presentar reclamació davant el rector de la Universitat, en el termini de 15 dies hàbils a partir de l'endemà de la publicació.
Diari Oficial de la Generalitat Valenciana


Sumari del DOGV 3853, del 09-10-2000 (2000/8159)

DECRET 153/2000, de 6 d'octubre, del Govern Valencià, per la qual concedeix l'Alta Distinció de la Generalitat Valenciana al senyor Enrique Ponce Martínez.
-----------------------------------------------------------------------------------------------------------------------------------------------------------

### Dades del document

Número de DOGV
:   3853

Data del DOGV
:   09-10-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8159


Data del document
:   06-09-2000

Organisme emissor


Tipus de document
:   Decret

Descriptors 

:   * distinció honorífica
    * professió artística

DECRET 153/2000, de 6 d'octubre, del Govern Valencià, per la qual concedeix l'Alta Distinció de la Generalitat Valenciana al senyor Enrique Ponce Martínez. [2000/8159]
  
El Govern Valencià va crear l'Alta Distinció de la Generalitat Valenciana per mitjà del Decret 28/1986, de 10 de març, per premiar persones físiques o jurídiques que s'hagen distingit en la seua activitat al servei dels interessos generals i peculiars de la Comunitat Valenciana.
  
El senyor Enrique Ponce Martínez, natural de Chiva, pertanyent a una família de tradició taurina, ha estat un dels millors alumnes de l'Escola de Tauromàquia de València, ciutat on va prendre l'alternativa l'any 1990. Des d'aleshores ha fet gala d'una gran intel·ligència dins l'arena així com d'un gran coneixement dels bous, qualitats que li han fet possible d'obrir la porta gran de totes les places de primera categoria i ser, durant molt de temps, el número u de l'escalafó.
  
Amb la seua intensa activitat com a matador ha dut en nom de la Comunitat Valenciana tan per Espanya com pel continent americà, i és actualment un dels millors exponents de l'art taurí.
  
Per això, a proposta del president de la Generalitat Valenciana, i la deliberació prèvia del Govern Valencià, en la reunió del dia 6 d'octubre de 2000,
  
DECRETE
  
Article únic
  
Concedir l'Alta Distinció de la Generalitat Valenciana al senyor Enrique Ponce Martínez.
  
València, 6 d'octubre de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
Diari Oficial de la Generalitat Valenciana


Sumari del DOGV 3900, del 19-12-2000 (2000/10834)

Informació pública de l'alternativa tècnica del programa per al desenvolupament de l'actuació integrada de la unitat d'execució UEP 20 del Pla General d'Ordenació Urbana de Sueca.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   3900

Data del DOGV
:   19-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10563


Organisme emissor
:   Ajuntament de Sueca

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada de la unitat d'execució UEP 20 del Pla General d'Ordenació Urbana de Sueca. [2000/F10254]
  
Per mitjà de la Resolució de data 12 de desembre de 2000, de l'Alcaldia, es resol:
  
Sotmetre a informació pública durant el termini de 20 dies, comptats des de la publicació del present edicte en el Diari Oficial de la Generalitat Valenciana, la proposta del programa per al desenvolupament de l'actuació integrada de la UEP 20 del pla general d'ordenació urbana, presentada per la mercantil Mareny Blau Habitat, SL, concertada amb l'agrupació d'interés urbanístic, que consta d'alternativa tècnica, projecte d'urbanització i els estatuts i acords socials de l'agrupació d'interés urbanístic de l'antic sector 12 (actual UEP 20).
  
L'expedient podrà ser examinat al Departament d'Urbanisme de l'ajuntament.
  
Durant la informació pública podran presentar-se tantes al·legacions com alternatives tècniques.
  
Durant els cinc dies següents al venciment del termini anterior, els interessats podran presentar les proposicions juridicoeconòmiques que consideren pertinents al Registre General d'aquest ajuntament, en plica tancada i amb la documentació assenyalada en els apartats c) i d) de l'article 32 de la Llei 6/1994, de 15 de novembre. Una còpia de la instància que acompanye la documentació haurà de ser entregada al Departament d'Urbanisme en el moment de la presentació.
  
La qual cosa es fa pública de conformitat amb l'article 45 de la Llei 6/1994, de 15 de novembre.
Diari Oficial de la Generalitat Valenciana


Sumari del DOGV 3820, del 23-08-2000 (2000/6799)

Informació pública del projecte d'homologació i pla parcial del sector Parc Central.
------------------------------------------------------------------------------------

### Dades del document

Número de DOGV
:   3820

Data del DOGV
:   23-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6799


Organisme emissor
:   Ajuntament de Torrent

Tipus de document
:   Anunci

Informació pública del projecte d'homologació i pla parcial del sector Parc Central. [2000/F6799]
  
El Ple d'aquest ajuntament, en la sessió de data 19 de juliol de 2000, ha acordat sotmetre a informació pública, pel termini d'un mes, el projecte d'homologació i pla parcial del sector Parc Central presentat per l'empresa pública municipal Nous Espais Torrent, SA.
  
Durant el període esmentat qualsevol interessat podrà consultar l'expedient als locals de l'ajuntament, situats al carrer de Ramón y Cajal, número 1, d'aquest municipi, i presentar-hi les al·legacions que estime convenients.
Diari Oficial de la Generalitat Valenciana


Sumari del DOGV 3732, del 17-04-2000 (2000/2684)

Informació pública de la modificació de les alineacions del Pla General d'Ordenació Urbana de Soneja, en la unitat d'execució UE-1.
-----------------------------------------------------------------------------------------------------------------------------------

### Dades del document

Número de DOGV
:   3732

Data del DOGV
:   17-04-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2684


Organisme emissor
:   Ajuntament de Soneja

Tipus de document
:   Anunci

Informació pública de la modificació de les alineacions del Pla General d'Ordenació Urbana de Soneja, en la unitat d'execució UE-1. [2000/F2684]
  
El Ple de la corporació, en la sessió del dia 23 de març de 2000, ha acordat exposar al públic, pel termini d'un mes, comptador des de l'aparició de l'últim anunci en el Diari Oficial de la Generalitat Valenciana o en un periòdic de la província, la modificació d'alineacions del Pla General d'Ordenació Urbana de Soneja, en la unitat d'execució UE-1.
  
Durant aquest termini, la documentació podrà ser examinada per qualsevol persona interessada a la Secretaria d'aquest ajuntament de 09.00 a 14.00 hores, de dilluns a divendres.
  
Tot això de conformitat amb el que s'estableix en els articles 38.2 i 55 de la Llei 6/1999, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3763, del 02-06-2000 (2000/4463)

Recurs contenciós administratiu núm. 160/2000. Notificació i citació a comparèixer.
-----------------------------------------------------------------------------------

### Dades del document

Número de DOGV
:   3763

Data del DOGV
:   02-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4463


Organisme emissor
:   Conselleria de Justícia i Administracions Públiques

Tipus de document
:   Anunci

Recurs contenciós administratiu núm. 160/2000. Notificació i citació a comparèixer. [2000/X4463]
  
La secretària general de la Conselleria de Justícia i Administracions Públiques, fa saber:
  
Que la senyora Ana María Gandía Navarro i altres han interposat recurs contenciós administratiu núm. 160/2000, procediment abreujat, davant del Jutjat Contenciós Administratiu núm. 5 de València, contra la Resolució del director general de Justícia de 14.1.2000, per la qual s'incoa l'expedient per a la reordenació d'efectius, amb caràcter voluntari, dels òrgans judicials en la Comunitat Valenciana, i també contra els actes posteriors produïts en aquest expedient de reordenació, en concret, l'oferta de places vacants realitzades als funcionaris que es consideren afectats i la resolució provisional d'adjudicació de destinacions, exclusivament en allò referit a la reordenació entre els titulars del cos d'auxiliars, vacants d'auxiliar ofertades.
  
Per això, en compliment del que disposa l'art. 49 de la Llei 29/1998, de 13 de juliol, Reguladora de la Jurisdicció Contenciosa Administrativa, es fa la citació a comparèixer als possibles interessats, que ha sigut remés a l'esmentada Sala l'expedient administratiu impugnat i se'ls cita per un termini de nou dies, per tal que puguen comparèixer en les referides actuacions, si ho estimen convenient, mitjançant escrit en la forma deguda dirigit al Jutjat susdit. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs, en defensa del manteniment de l'acte recorregut. Igualment, se'ls comunica que la realització de la vista tindrà lloc a la Sala d'Audiències del Jutjat abans citat el dia 14 de juny de 2000, a les 12.00 hores.